description: Предполага се, че 29-годишният Меси и 28-годишната Рокуцо ще се оженят в родния Росарио през лятото на 2017 г., макар това все още да не е потвърдено.

title: Лионел Меси ще се ожени

maintext:
Лео и Антонела обявиха връзката си през 2007 г.
Двойката като гости на сватбата на Андрес Иниеста
Аржентинската футболна звезда Лионел Меси и дългогодишната му приятелка Антонела Рокуцо ще формализират своята връзка и ще се оженят следващата година, съобщиха испански и аржентински медии.Предполага се, че 29-годишният Меси и 28-годишната Рокуцо ще сключат брак в родния им Росарио през лятото на 2017 г., макар това все още да не е потвърдено."Датата ще зависи от програмата на "Барселона" през лятото и резултатите в Шампионската лига", съобщи агенция ЕФЕ. Меси е роден на 24 юни и това е една от споменаваните дати.Двамата имат две деца - четиригодишният Тиаго и едногодишния Матео.Лео и дъщерята на собственик на супермаркет Антонела се срещат още като деца в квартала в Росарио. След някои промени в живота им те започнали да се срещат няколко години, след като Меси подписа с "Барселона" през 2000 г. През годините той й писал любовни писма.Смъртта на един от приятелите на Антонела в автомобилна катастрофа ги сближила още повече. Те пазеха връзката си в тайна до 2007 г., когато Рокуцо разкри, че са двойка.Нещата се развиха още повече три години по-късно, когато тя се нанесе в дома на Меси в Барселона. Оттогава двамата поддържат една от най-стабилните връзки в света на спорта, която доведе до раждането на двете им деца.


title: Юристи спорят нарушил ли е Плевнелиев конституцията

maintext:
Пламен Киров, снимката е архивна.
Фотограф: Красимир Юскеселиев
Дали президентът Росен Плевнелиев е нарушил конституцията като предложи вчера на избрания държавен глава Румен Радев да посочи членове на бъдещ служебен кабинет, за да не се налага да назначава нов при встъпването си в длъжност на 22 януари? Юристите не са единодушни в тълкуванията си.Някъде конституцията определя рамки, някъде предписва конкретно поведение и всяко отклонение е нарушение, мисля че сме в тази хипотеза, коментира пред БНТ проф. Пламен Киров, който е бивш конституционен съдия от квотата на президента Георги Първанов.По думите му, ако Плевнелиев смята, че не е редно в последните дни на мандата си да назначава служебно правителство по свой избор, е можел да преназначи като служебен кабинета в оставка. "Конституцията не му го забранява. Може би щеше да има политически аргументи "за" и "против", или обвинения в пристрастност, но щеше конституцията да е спазена", каза юристът. По думите му чл. 99, ал 7 от основния закон изисква от държавния глава да състави кабинет.Освен това според проф. Киров е спорно дали Румен Радев непременно ще освободи назначените от Плевнелиев служебни премиер и министри. "Ако изборът на Плевнелиев е толкова добър и следващият президент би понесъл негативи, че се освобождава от тях?" попита той.Запитан дали е чул в обръщението на Плевнелиев към нацията той да откаже съставянето на служебно правителство, Киров отговори: "Да, разбира се. Аз чух и друго - той абдикира от своите конституционни задължения". Професорът по право е на мнение, че действащият държавен глава не иска да упражнява правомощията си. Той запита дали Плевнелиев би се допитал до Радев и ако се наложи да въведе извънредно положение в условията, когато парламентът не заседава заради ваканцията си.Когато човек не иска да спазва конституцията, никой не може да го накара да я спазва, каза юристът.Друг бивш конституционен съдия Благовест Пунев изказа в същото предаване обратното становище. Според негоактът на Плевнелиев не е нарушение на конституцията, а поемане на държавническа позиция. За разлика от обикновените норми на правото, които са дефинитивни, конституционните са принципиални и дават възможност за търсене на оптимално решение, коментира той.Пунев подчерта, че в основния закон назначаването на служебно правителство не е свързано със срок. В същото време конституцията не дава възможност на Плевнелиев в края на мандата си да разпусне парламента и да насрочи нови избори. Затова, според юриста, е логично Радев да изпълни и трите елемента - да разпусне парламента, да назначи служебен кабинет и да насрочи изборите. По думите му в тази ситуация възниква въпросът за целесъобразността, а критиките към президента имат политическа мотивация.

fasttext_language: bg


description: Инцидентът е станал в 09:20 местно време, източници на медията твърдят, че причината вероятно е невнимателното боравене с газова бутилка.

title: Шестима души са ранени след взрив в московското метро

maintext:
Источник: взрыв произошел в переходе у станции метро "Коломенская" в Москвеhttps://t.co/gibEWJElFQ pic.twitter.com/V96sjqkH0S
— РИА Новости (@riabreakingnews) December 22, 2016
Шестима души са ранени след взрив на газова бутилка в московската метростанция "Коломенская", съобщи РИА "Новости". Двама от тях са тежко пострадали и хоспитализирани.Инцидентът е станал в 09:20 местно време, източници на медията твърдят, че причината вероятно е невнимателното боравене с газова бутилка по време на ремонтни дейности. Пламъците са били потушени в рамките на около половин час. Пострадали пътници няма.Станцията вече работи в нормален режим.


description: Южна Корея обяви най-високо ниво на тревога заради върлуващата епидемия от птичи грип, причинила смъртта на над 10 процента от домашните птици в страната.

title: Южна Корея обяви най-високо ниво на тревога след смъртта на 16 млн. пилета

maintext:
Фотограф: Reuters
регистрирани случаи на заразени с вируса хора.
Южна Корея обяви най-високо ниво на тревога заради върлуващата епидемия от птичи грип, съобщава БТА. Правителството отпусна допълнителни средства за борба с болестта, причинила смъртта на над 10 процента от домашните птици в страната.Първите случаи на зараза с вируса H5N6 бяха потвърдени на 18 ноември в централната част на страната. Епидемията бързо се разпространи, вследствие на което умряха рекордните 16 млн. пилета и патици. Предишният рекорд бе през 2014 г., когато броят на умрелите животни бе 14 милиона."Обявихме най-висока степен на тревога в опит да ограничим разпространението на птичия грип", заяви министърът на земеделието Ким Дже-су и успокои, че до момента нямаСега властите могат да забраняват превоза на птици, да затварят пунктове за продажба на птици и птицекланици или да налагат задължителна ваксинация.


title: Гриша Ганчев сондирал с фенове да назначи Наско Сираков в ЦСКА

maintext:
Наско Сираков е близък с Христо Стоичков, който е акционер в червеното дружество
[LAP.bg]
Гриша Ганчев обмисля да назначи сензационно име за изпълнителен директор на "ЦСКА-София" ЕАД, съобщи БТА. Собственикът на клуба
е предложил Наско Сираков да поеме поста на среща с фенове на столичани снощи.
Запалянковците са приели резервирано идеята за включването на голмайстор №1 за всички времена на "Левски" в ръководството на любимия им клуб. Ганчев се е опитал да ги убеди, че Сираков разполага с нужния капацитет и е готов да помогне на червените.
Наско Сираков в момента е член на изпълнителния комитет на БФС, а за последно работи в "Левски" като спортно-технически директор през 2013 г.
След скандала при назначаването на Ивайло Петев за старши треньор заяви, че повече кракът му няма да стъпи на "Герена". После стъпи при откриването на новия сектор А.
Сираков е близък приятел с бившия си съотборник в националния отбор и един от основните акционери в "ЦСКА-София" Христо Стоичков.
През 90-те години на миналия век друга легенда на "Левски" - Божидар Искренов, наричан "Радостта на народа", направи немислимото за онзи период да играе за ЦСКА. Той записа 22 мача и седем гола с червената фланелка.


description: Българският литературен пазар се сдоби с още едно заглавие от съвременната испанска проза - "Живи рани" на Виктор дел Арбол.

title: Какво е да дишаш през рана разказва полицай от Барселона, който станал писател

maintext:
[Изток-Запад]
Един ден Виктор дел Арбол се разхождал покрай рибния пазар на крайбрежния квартал на Барселона - "Барселонета". На една сергия видял как риба се опитва да диша, издувайки хрилете си, които му напомнили жива рана. Така се ражда заглавието на романа му, който току-що излезе на български под името "Живи рани" (Respirar por la herida). На испански изразът се използва, за да покаже, че някой изпитва голяма болка.В продължение на 20 г. Дел Арбол работи като полицай в Барселона. Междувременно пише, защото това му се иска докато в един момент вижда, че литературата му се цени и й се отдава напълно. Преведен е на множество езици, а вече и на български. В момента се прави превод на втора негова книга, която отново ще бъде издадена чрез "Изток-Запад".Вероятно предишната му работа е основен източник на темите, които го вълнуват като творец. Основната сред тях очевидно е насилието. Сам го потвърждава и обяснява, че не се интересува от насилието само по себе си като акт, нито от порнографската, нито от естетическата му страна. Интересува се защо се стига до насилие. В същото време го описва толкова натуралистично, защото иска неговите читатели да се почувстват така както жертвите на насилие или пък на насилниците."Много е лесно да съдиш някой - например баща, който упражнява насилие над детето си вместо да се грижи за него, каквато е ролята на бащата. Обаче като вникнеш в това, което се е случвало в детството му, вече не ти е толкова лесно да го съдиш", обяснява Дел Арбол.Болката е част от нас. Има една слаба болка, която ни съпътства непрекъснато. Тя е свързана с нашите терзания между това, което сме всъщност и това, което бихме искали да бъдем, смята писателят, за който това е също неизменна част от темите, по които разсъждава в книгите си.Не очаква обаче романите му да се определят като "черни" или трилъри, защото смята, че успешно се стреми написаното от него да надхвърля границите на отделните жанрове. Подчертава, че не го интересува насилието само по себе си, а причините за него, с които да "одраска" душата на читателя, поставяйки го на мястото на всеки от героите. Не иска читателите да са като зрители на кървав екшън, който забравят няколко минути след като е свършил.Всеки човек има рани и неизменно всеки се опитва да ги скрие и подтисне дълбоко в себе си, но рано или късно те излизат на повърхността и човек е принуден да се изправи срещу тях, казва за основната тема в "Живи рани" авторът. Според Дел Арбол човек може само сам да се излекува от раните си и това става като се изправи срещу тях.Това обяснява защо винаги си представя героите си като корабокрушенци, които се опитват да се самоспасят. Или като наранени деца, израснали като криви дървета, които обаче неизменно се стремят към слънцето."Не вярвам в литературата като катарзис и че може да лекува рани. Но тя може да покаже раните и да помогне всеки сам да си търси лечението", казва Дел Арбол.Той не пропуска да се пошегува за сметка на модела, наложен от Холивуд и ценностите в САЩ като цяло, че човек не се е справил само с това, с което не се е захванал, че накрая непременно побеждава доброто и възтържествува справедливостта. "Аз не мога да разсъждавам така. Аз съм испанец и нещата трябва да са драматични. И знам, че в живота по-вероятно историите не завършват с хепи енд", казва Виктор дел Арбол.


description: Няма опасност от повторен взрив в района на жп гарата в Хитрино, съобщи говорителят на шуменската полиция Ася Йорданова.

title: Няма опасност от повторни взривове в Хитрино, съобщи полицията

maintext:
Опасните вещества ще бъдат претоварени и изнесени на безопасно разстояние от населените места, се казва в съобщението.
Няма опасност от повторен взрив в района на жп гарата в Хитрино, където рано тази сутрин се взривиха влакови цистерни с пропан - бутан, съобщи говорителят на шуменската полиция Ася Йорданова, цитирана от БНР.Повече за инцидента четете тук Тя заяви, че на този етап обстановката е овладяна. Екипите, които са на място, са предприели действия за издирване на пострадали хора. "Нанесени са щети на сгради, между които има къщи и административни сгради - сред тях е и сградата на Община Хитрино, както и полицейският участък. В съседство има банка и магазини, които са силно пострадали от този взрив. Къщите, които са били на първа линия, са с тежки материални щети", коментира Йорданова.Издирването на хора под развалините продължава, обяви пред националното радио зам.- министърът на вътрешните работи Красимир Ципов. "Продължава издирването. В момента, в който намерим пострадали или не дай Боже загинали, ще бъдете информирани. Никой не може да отрече, че е налице такава вероятност". Всички жители на селото Хитрино ще бъдат евакуирани. Причината е предстояща високорискова операция по претоварване на опасните вещества от авариралата композиция, съобщиха от МВР по-рано днес.


description: "В България няма криза с бежанците и въпросът е "Защо?". Защото Турция е сериозна страна, държи на обещанията си и спазва ангажиментите си Посланикът на Турция в България Сюлейман Гьокче в интервю за Дарик радио

title: Цитат на деня: Правилният въпрос е "Защо в България няма бежанци?"

maintext:
Турският посланик в България Сюлейман Гьокче
Фотограф: Георги Кожухаров
"В България няма криза с бежанците и въпросът е "Защо?" - това заяви в интервю за Дари радио посланикът на Турция в Българи Сюлейман Гьокче тази сутрин. По думите му отговорът е, че "Турция е сериозна страна, държи на обещанията си и спазва ангажиментите си", независимо от това, че част от договорките в споразумението с Европейския съюз не са спазени."В България в момента е празнично (преди Коледа - бел.ред.), но всъщност Турция ви осигурява този комфорт", каза Сюлейман Гьокче. По късно в интервю за Дарик българският посланик в Турция Надежда Нейнски посочи, че Анкара спазва ангажиментите си към България, независимо от това, че с поразумението с Евросъюза практически е "на трупчета". Турският посланик категорично отрече уволненията в Турция след неуспешния опит за преврат през юли да са "чистка" и се позова на уволняването на мнозина източногерманци след обединението на страната в края на миналия век. "Знаете ли колко хора бяха освободени? 150 хиляди, защото прецениха, че не може да им се има доверие. Това чистка ли беше?", попита Гьокче.


title: ЦСКА се върна в челната тройка след победа над "Пирин"

maintext:
Преслав Йорданов донесе победата на своя тим
[LAP.bg]
ЦСКА победи с 1:0 "Пирин" в мач от 17-ия кръг на Първа лига и по този начин се върна в челната тройка на подреждането.Попаденията в двубоя на стадион "Българска армия" вкараха Преслав Йорданов още в 12-ата минута и Милчо Ангелов в самия край.След успеха си червените събраха 31 точки и изпревариха с две набралия в последния месец скорост "Локомотив" (Пловдив). Вторият "Левски" има 37 точки, а лидерът "Лудогорец" е далеч напред с 43 и мач по-малко.ЦСКА откри резултата още в 12-ата минута, след като Рафаел Перес отправи удар с глава, но стражът Костов изби. При добавката обаче Йорданов не сбърка и прати топката в мрежата. Няколко минути след това Стамен Белчев направи принудителна смяна и на мястото на контузилия се Арсенио Нунеш влезе Кристиян Малинов.В 30-ата минута Антон Недялков направи опит да центрира, топката се удари в крака на Тони Тасев и полетя към вратата на "орлетата", но за тяхен късмет се приземи върху напречната греда. Малко преди края на първата част Борислав Чорбаджийски пропусна да вкара с глава от чиста позиция.През втората част бракът в действията и на двата тима продължи и те трудно стигаха до чисти положения. В 55-ата минута Станислав Манолев пробва късмета си с далечен изстрел, но той мина на сантиметри от левия стълб.В 71-ата минута червените създадоха една от малкото си добри атаки. Петрус Бумал изведе по крилото Диого Виана, който пое и подаде към Йорданов. Таранът бе заел отлична позиция в близост до вратата на "орлетата", но стреля неточно.В заключителните минути на двубоя Милчо Ангелов оформи крайния резултат.


description: Междувременно играта продължава на нов глас - вижте как да участвате тук.

title: Кой спечели билети за кино с първата част на играта "Ела, изпей"

maintext:
["Форум Филм"]
elychka
ddaanniieell
leksietg
pesho.slepiq
Dlb1464114613497590
freziq
si76
petiamout
xali
wery59
h_d
ewf1420918037387340
rado_velchev
s_tonkova
minfin
blue_apollo
denitza_18
asj1480499002511973
ivsi2244
millton
vascoo
jjo34480302
igra4a37
ba4iq
nvarvarin
exu1481056388512388
petiamout
velin.achev
elitsaa
marinadelivlaeva
monkata39
girafche
donaddt
h_d
nefertiti_egipt
paulinagueo
desislava_iva
rado_velchev
lug1480439514511919
eev1463600645497229
gaborana
climberche
zazizz
qvm30381818
galindimov
rado_velchev
lug1480439514511919
denitza_18
ivsi2244
bnp78
118 потребителя дадоха 133 верни отговора в първото ниво на играта "Ела, изпей", свързана с музикалната анимация на "Илюминейшън". Тази година създателите на "Миньоните" ще зарадват зрителите с цял отбор герои, озвучени Скарлет Йохансон, Матю Макконъхи и Рийз Уидърспуун, и двойно повече награди, които раздават в месеца преди Коледа.Ето и първите 50 победители, които съгласно регламента спечелиха чрез томбола двойни покани за премиерната прожекция на филма у нас в четвъртък, 15 декември:Междувременно "Ела, изпей" продължава на нов глас! Отговорете на следващите въпроси в играта до 25 декември и може да се състезавате за оригинални награди от филма като ключодържатели, аудиослушалки и ученически комплекти. Вижте как да участвате във второ и трето ниво на играта тук


title: БНБ прие нови основания за изплащане на гарантирани влогове

maintext:
Димитър Радев, управител на БНБ
Фотограф: Надежда Чипева
Новият нормативен акт привежда процедурата в съответствие с влезлия в сила на 14 август 2015 г. Закон за гарантиране на влоговете в банките (ЗГВБ). С него България прие европейската директива, която задължава властите да започнат изплащането в кратки срокове след затварянето на финансова институция. След възникването на казуса с КТБ страната По предложение на Фонда за гарантиране на влоговете в банките (ФГВБ) Управителният съвет на БНБ прие нова Наредба за условията и реда за изплащане на гарантираните размери по влоговете, съобщи пресслужбата на централната банка. С нея се добавят нови основания за започване на изплащането на гарантираните влогове освен отнемането на лиценза на финансова институция.Новият нормативен акт привежда процедурата в съответствие с влезлия в сила на 14 август 2015 г. Закон за гарантиране на влоговете в банките (ЗГВБ). С него България прие европейската директива, която задължава властите да започнат изплащането в кратки срокове след затварянето на финансова институция. След възникването на казуса с КТБ страната дори беше заплашена от наказателна процедура заради това, че изплащането на депозитите започна шест месеца след затварянето на банката като се изчакваше отнемането на лиценза й.
В съответствие с директивата и променения през 2015 г. закон изплащането на суми по гарантираните влогове от страна на ФГВБ следва да започне не по-късно от 7 работни дни от датата на настъпването на основание за изплащане на гарантираните влогове, гласи и наредбата. В допълнение към досега съществуващото основание - отнемане на лиценза, се добавят две нови - решение на БНБ за установяване, че влогове в банка са неналични, или акт на съдебен орган, с който по причини, пряко свързани с финансовото състояние на банката, се препятства предявяването на вземанията на вложителите срещу банката.
Наредбата урежда условията и реда за предоставяне на ФГВБ на необходимата за изплащането информация от страна на органите на банка; формата и съдържанието на тази информация, определянето на обслужваща банка или банки, чрез които ще се извърши изплащането; изискуемите от вложителите документи във връзка с получаването на средствата по гарантираните им влогове, сроковете и редът за достъп до техните средства, се казва в съобщението.


description: Според Костадин Марков всички в ляво чакат момента, в който и последната възможност за съставяне на правителство ще изчезне.

title: Ако Борисов откаже да направим кабинет, капанът щраква, заяви зам.-председателят на СДС

maintext:
Фотограф: Цветелина Белутова
Ако премиерът Бойко Борисов се откаже да направим опит да съставим кабинет, капанът щраква. Тогава всички в ляво ще пият от сладкото шампанско. С тези думи зам.-председателят на СДС Костадин Марков призова в ефира на Би Ти Ви министър-председателя в оставка да се включи активно в предстоящите разговори за формиране на правителство в рамките на този парламент.Вчера представители на Реформаторския блок взеха мандата за съставяне на кабинет . Разговорите с ГЕРБ за евентуална тяхна подкрепа ще са в петък, уточни Марков. По думите му страната се нуждае от коалиция на Реформаторския блок с ГЕРБ подкрепена от Патриотичния фронт. Премиер трябва да е Бойко Борисов . Представете си сега в Хитрино да бъде един служебен премиер . Той ще се моли на хората да го познаят", добави Марков.По думите му в Реформаторския блок са наясно, че трудно ще убедят управляващата партия да направят кабинет. Една от целите им била да покажат алтернативна гледна точка на Борисов за управлението.Според зам.-председателя на СДС Радан Кънев е разкъсал ДСБ и от партия с около 100 хил. гласа твърд електорат по времето на Иван Костов днес политическата сила няма никаква тежест.


description: "Най-дълго съм работил като премиер". Премиерът в оставка Бойко Борисов пред "Дарик".

title: Цитат на деня: Най-дълго съм работил като премиер

maintext:
Бойко Борисов
Фотограф: Георги Кожухаров
"Вече натрупах доста опит, защото си мислят хората, че да си премиер е лесно, приятно, а то е грижа. Като се замислих, най-дълго съм работил като премиер. Пожарникар бях 5 години. Преподавател в Симеоново бях 4 години."Премиерът в оставка Бойко Борисов в интервю за радио "Дарик".


title: Лихвите по държавните облигации на Италия се покачиха след обявената оставка на Ренци

maintext:
Фотограф: Tony Gentile
Лихвите по 10-годишните държавни облигации на Италия скочиха днес сутринта след "не"-то на референдума в страната, което принуди премиера Матео Ренци да обяви, че ще подаде оставка, предадоха световните агенции.Малко след откриването на вторичния пазар, където се разменят вече емитираните държавни дългови книжа, лихвата по 10-годишните облигации на Италия достигна 2.027 на сто спрямо 1.902 на сто в петък вечерта.Това е сигнал, че инвеститорите искат да се освободят от тези книжа, коментира анализатор на пазара.В същото време на капиталовия пазар в страната акциите записаха ръстове, след като инвеститорите заложиха на това, че предсрочни избори няма да има съвсем скоро, предаде "Ройтерс".Агенцията отбелязва, че пазарите са били стресирани от тежкото поражение, което претърпя Ренци на референдума и което води до политическа криза в силно задлъжнялата трета по големина икономика в еврозоната. В частност това не е добра новина за банковия сектор на страната, който и без това не е особено стабилен.Сутринта еврото поевтиня до 1.0508 долара, а водещият индекс на борсата в Милано спадна с 2 на сто още при отварянето. Но малко по-късно тези движения бяха коригирани.Междувременно италианският министър на икономиката и финансите Пиер Карло Падоан отмени пътуването си до Брюксел за срещата с колегите от еврозоната, съобщи министерството му, цитирано от ДПА. Вместо това Падоан ще участва в последното заседание на кабинета на Матео Ренци, преди премиерът да подаде оставка.Остава неясно дали утре Пиер Падоан ще вземе участие в по-широкия формат - Съвета на ЕС по икономически и финансови въпроси (ЕКОФИН), допълва ведомството.Министрите на финансите от еврозоната се събират днес, за да обсъдят гръцкия държавен дълг, доближаващ 180 процента от брутния вътрешен продукт въпреки три последователни програми за финансова помощ от ЕС и Международния валутен фонд. Еврогрупата ще дискутира и планове на страните от валутния съюз за 2017 година.Италия има стабилни политически институции и силна икономика, която ще устои на оставката на премиера Матео Ренци след голямото му поражение на референдума. Това заяви днес еврокомисарят за икономическите и финансовите въпроси Пиер Московиси, цитиран от "Ройтерс"."Това е стабилна страна със стабилни власти и съм напълно уверен, че Италия може да се справи с тази ситуация", каза Московиси пред телевизия "Франс 2" преди срещата на министрите на финансите от еврозоната в Брюксел."Има известна политическа нестабилност, но страната е изключително стабилна, а е и голяма икономика", добави той.Еврокомисарят отхвърли предположенията, че референдумът е бил вот срещу Европейския съюз: "Няма нищо общо", отбеляза той. "Това е вътрешна конституционна поправка в Италия, която не успя да мине", уточни Московиси.Италианците остават силно обвързани с Европейския съюз, макар да отхвърлиха конституционните реформи на референдума, и няма системен риск за еврозоната. Това заяви днес френският министър на финансите Мишел Сапен, цитиран от "Ройтерс".При пристигането си за срещата на министрите от еврозоната Сапен посочи пред журналисти, че Италия е стабилна страна и че поражението на премиера Матео Ренци е вътрешен въпрос, а не отхвърляне на ЕС.На въпрос за евентуално обезценяване на еврото френският министър отбелязва, че предишната сила на единната валута не е била непременно добра за европейските износители и че валутният курс до голямата степен отразява силата на долара.Преди срещата на Еврогрупата германският министър на финансите Волфганг Шойбле пък коментира, че Италия трябва да продължи икономическите реформи, започнати от Матео Ренци, който се очаква да подаде оставка.


title: Мъри и Кербер са световните тенис шампиони за 2016 г.

maintext:
Мъри прекъсна доминацията на Новак Джокович
финалите на АТП в Лондон, три мастърса (Париж, Шанхай и Рим) и три надпревари от категория АТП 500 (Виена, Пекин и "Куинс"). Той игра финал на три от четирите турнира от Големия шлем и допусна едва девет загуби в 87 мача през 2016 г.
Congratulations to Miomir Kecmanovic & @nastiaapotapova who have been named 2016 @ITF_Tennis Junior World Champions! https://t.co/ZGmKOp8K0h pic.twitter.com/C2Hxq1LUni
— ITF Junior Tennis (@ItfJunior) December 13, 2016
Световният номер 1 Анди Мъри и Анджелик Кербер бяха избрани за най-добрите тенисисти през 2016 г.Двамата печелят за пръв път отличието на Международната федерация по тенис (ITF), с което сложиха край на няколкогодишната доминация на Новак Джокович и Серена Уилямс.Сърбинът триумфираше неизменно в предишните пет години, а американката беше избирана шест пъти за световен шампион в тениса, включително през 2012, 2013, 2014 и 2015 г.Мъри остави зад гърба си страхотен сезон, в който спечели втория си трофей от "Уимбълдън" и общо трети от Големия шлем и стана първият тенисист в историята, който печели два индивидуални златни медала от олимпийски игри.Шотландецът спечели общо девет турнира, сред коитоНеговият брат Джейми пък беше избран за световен шампион в мъжките двойки заедно с партньора си Бруно Соареш. Шотландецът и бразилецът бяха най-успешният тандем през годината, печелейки два от четирите турнира от Големия шлем - Australian Open и US Open."За мен означава много да бъда избран за световен шампион на ITF, а това, че и моят брат Джейми стана световен шампион, го прави още по-специално. Това беше една паметна година", заяви 29-годишният Анди. Братята Мъри са първите представители на Великобритания, които печелят годишната награда на ITF.Кербер пък стана втората германка, избрана за тенисистка на годината, след легендата Щефи Граф, която има рекордните седем награди.През този сезон 28-годишната състезателка от Бремен игра финал в три от четирите турнира в Големия шлем и спечели два от тях - Australian Open и "Уимбълдън". През септември тя свали от световния връх Серена Уилямс, която оглавяваше ранглистата 186 поредни седмици.При дамските двойки за номер 1 през сезона бяха избрани французойките Каролин Гарсия и Кристина Младенович, които спечелиха "Ролан Гарос" и играха финал на US Open.Сърбинът Миомир Кецманович и рускинята Анастасия Потапова са най-добрите юноши в света за 2016 г.


description: За първи път след трагедията от 10 декември т.г. хората от с. Хитрино се върнаха в домовете си, за да се опитат да заживеят както преди.

title: Фотогалерия: Завръщане в Хитрино

maintext:
1/16 снимки в галерията Вчера за първи път след трагедията от 10 декември т.г. хората от с. Хитрино се върнаха в домовете си, за да се опитат да заживеят както преди.
Фотограф: Спас Спасов


description: Европейската клубна асоциация, която обединява повече от 200 клуба, се обяви срещу идеята на Джани Инфантино да разшири формата на мондиалите

title: Европейските клубове казаха "не" на световно с 40 или 48 отбора

maintext:
Карл-Хайнц Румениге е категорично против разширяването на световното
Европейски футболни клубове са съобщили на ФИФА, че са против плановете за увеличаване на участниците на световното първенство.Европейската клубна асоциация, която обединява повече от 200 клуба, се обяви срещу идеята на Джани Инфантино да разшири формата с 40 или 48 участващи отбора."Броят мачове през годината вече достигна неприемливи нива, в частност за националните играчи", се казва в становище на асоциацията."Изпълнителният борд отхвърля такава инициатива и днес изпрати писмо до Джани Инфантино с призив ФИФА да не увеличава броя на участниците в бъдещите световни първенства", се казва там.Президентът на асоциацията Карл-Хайнц Румениге добави: "Трябва отново да се фокусираме върху спорта. Политиката и търговията не трябва да са приоритет на футбола. В интерес на феновете и играчите призоваваме ФИФА да не увеличава броя на участниците".Преди дни и УЕФА се обяви против разширяването на световното първенство.


description: Церемонията ще се проведе от 20,00 ч. в НДК, като ще бъдат връчени още три отличия - за спортист с увреждания, треньор и отбор на 2016 г.

title: Мирела Демирева е фаворит да получи днес наградата Спортист на годината

maintext:
През 2016 г. Демирева спечели сребърни медали от олимпийските игри и европейското първенство
Демирева спечели най-ценното от трите български отличия на олимпийските игри в Рио де Жанейро. Тя завоюва сребърен медал и от другото си голямо първенство през годината - европейското в Амстердам.
27-годишната лекоатлетка вече 20,00 ч. в НДК, като ще бъдат връчени още три отличия - за спортист с увреждания, треньор и отбор на 2016 г.Демирева спечели най-ценното от трите български отличия на олимпийските игри в Рио де Жанейро. Тя завоюва сребърен медал и от другото си голямо първенство през годината - европейското в Амстердам.27-годишната лекоатлетка вече получи наградата "Спортен икар" , която традиционно предвещава победителя в Спортист на годината.
В анкетата своя вот дадоха 154 действащи спортни журналисти от общо 51 електронни и печатни медии.
На 13 декември беше публикуван списъкът с десетте финалисти по азбучен ред.
Освен Демирева, Янков и Янкова очаквано в топ 10 попадна Ивет Лалова, която 12 години след олимпийския си дебют отново се класира за финал на 200 метра. 32-годишната спринтьорка изпълни и целта си за участие в полуфиналите на 100 метра. Тя спечели и два сребърни медала от европейското първенство.
Станимира Петрова и баскетболиста на "Барселона" Александър Везенков, който е единственият представител на колективен спорт.
"Лудогорец")
личният наставник на Радослав Янков)
Маркус Якобус ван Лювен (треньор на Мирела Демирева) и Петър Касабов (треньор на Елица Янкова).
Олимпийската вицешампионка в скока на височина Мирела Демирева е големият фаворит за наградата "Спортист на годината", която тази вечер ще бъде връчена за 59-и пореден път. Церемонията ще се проведе отКато основен конкуренти на Демирева се очертават Радослав Янков, който спечели Световната купа по сноуборд в паралелните дисциплини, и Елица Янкова, която взе бронзов медал от олимпийските игри.Алпинистът Боян Петров, който през тази година изкачи три осемхилядника, четвъртфиналистката от "Ролан Гарос" Цветана Пиронкова и световният номер 17 при мъжете Григор Димитров също са сред десетимата номинирани.Списъкът се допълва от боксьорите Кубрат Пулев иЗа наградата отбор на годината също има явен фаворит - ансамбълът по художествена гимнастика, който спечели бронз в Рио. Конкуренция му правят футболният шампион "Лудогорец", националният отбор по волейбол за мъже и националният тим по хандбал за жени.При спортистите с увреждания номинираните са двама - Ружди Ружди, който спечели златен олимпийски медал в тласкането на гюле с нов световен рекорд, и Денислав Коджабашев, който достигна четвъртфиналите на турнира по тенис на маса в Рио.За треньор на годината се борят Георги Дерменджиев (, Георги Атанасов (, Ина Ананиева (ансамбъла по художествена гимнастика),


title: Тенисът одобри алтернатива на "ястребовото око"

maintext:
Скоро "ястребовото око" ще има конкурент в лицето на "Фокстен"
Международната тенис федерация (ITF) одобри нова система за наблюдение на линиите. В помощ на съдиите и тенисистите скоро ще влезе FOXTENN Top Real Precision System.Това ще е първата алтернатива на Hawk Eye ("Ястребово око"), която беше въведена още през 2005 г."Фокстен" премина серия от строги тестове и отговори на всички критерии, определени от комисия, съставена от представители нa ITF, Асоциацията на професионалните тенисисти (ATP), Женската тенис асоциация (WTA) и турнирите от Големия шлем", заявиха от международната федерация.От комисията препоръчаха новата система първо да бъде тествана на покриващите изисквания кортове, преди да бъде използвана в официални турнири."Сигурен съм, че тази система ще бъде крачка напред в развитието на тенис технологиите. Тя ще подобри съдийството, осигурявайки невероятна прецизност", заяви изпълнителният директор на "Фокстен" Хавиер Симон."Фокстен" е технология, базирана на реалния отскок на топката. Тя разполага с повече от 40 ултра високоскоростни камери, които генерират над 2500 изображения в секунда. Синхронизирана с високоскоростни лазери, онлайн системата анализира над 150 000 изображения в секунда и постига най-високите нива на точност и ефективност, пише ITF.От "Фокстен" изразиха увереност, че технологията ще се превърне във водещата за наблюдение на линиите в световния тенис.


title: "Локомотив" (Пловдив) и "Славия" завършиха годината с равенство

maintext:
Двата тима не успяха да излъчат победител
Фотограф: Архив [LAP.bg]
"Локомотив" (Пловдив) и "Славия" не успяха да излъчат победител в последния си мач преди зимната пауза и завършиха 1:1 на "Лаута".Домакините откриха рано чрез Кирил Котев, но белите изравниха малко преди почивката с гол на Божидар Васев. В края на мача Петко Христов си изкара два бързи жълти картона и остави столичани с човек по-малко.След подялбата на точките "смърфовете" остават на пето място с 30 точки, докато "Славия" е на девета позиция с девет по-малко.Домакините откриха резултата още в деветата минута, когато след центриране в наказателно поле Кирил Котев се извиси над всички и с глава прати топката в мрежата. В следващите минути столичани поеха инициативата, а пропуски направиха Николай Димитров и Калоян Кръстев.Пробив отляво на Димитров в 29-ата минута завърши с труден удар от неудобен ъгъл, който обаче бе отразен от Ясин ел Харуби. В ответната атака играчите на Едуард Ераносян можеха да удвоят аванса си, но след удар на Димо Бакалов топката срещна напречната греда.Белите продължиха да налагат темпото и успяха да изравнят преди почивката, макар по изненадващ начин. Божидар Васев стреля от границата на наказателното поле, а Ел Харуби се намеси слабо и позволи на топката да попадне в мрежата му.Очаквайте подробности!


description: Външните министри ще обсъждат набиращата скорост инициатива за засилена европейска интеграция в отбранителния сектор.

title: НАТО се събира на първата си среща след победата на Тръмп

maintext:
Страните от НАТО се събират във вторник на първата си голяма политическа среща от победата на Доналд Тръмп на президентските избори на 8 ноември насам. Изявленията, които е правил човекът, който ще влезе в Белия дом след по-малко от 2 месеца, не са в дневния ред на съвета на външните министри.
По време на кампанията той постави под съмнение готовността на Вашингтон да закриля съюзниците си, ако те не увеличат разходите си за отбрана и по този начин се разплатят за американската защита. След победата той смекчи тона и каза в телефонен разговор с генералния секретар Йенс Столтенберг, че НАТО е "трайно важен" съюз. Натискът от САЩ за повече европейски средства за отбрана обаче едва ли ще отслабне.
Външните министри ще обсъждат набиращата скорост инициатива за засилена европейска интеграция в отбранителния сектор и как алиансът ще се отнася към плановете за задълбочаване на координацията между страните от ЕС.
В началото на декември в заснежените гори на Литва на 15 км от границата с Беларус тренираха военни от 11 държави в НАТО, докато президентът Далия Грибаускайте каза, че се надява ангажиментите на алианса и на САЩ като гарант за мира в Европа да не намалеят заради избирането на Тръмп.
Месеци преди победата му бе одобрено разполагането от февруари 2017г. на 4 батальона с до 1000 военни всеки в Полша и балтийските републики. Москва казва, че няма планове да нахлува там и обвинява НАТО, че дестабилизира Европа като разполага свои ракети в Източна Европа и войски близо до руската граница.
Алиансът отвръща, че така създава "подходяща въздържаща сила" и сочи не само анексирането на Крим, но и внезапните руски военни учения в големи мащаби, както и разполагането на способни да носят ядрено оръжие ракети в Калининград и противокорабни и зенитни ракетни системи в ексклава, граничещ с Литва.
Германският ген. Михаел Подцус казва пред "Ройтерс", че целта не е да се струпа в Балтика и Полша повече сила от руската, а да се сглоби многонационална част, която да демонстрира основния принцип на НАТО - нападението срещу един е нападение срещу всички съюзници.
"Вероятно сте прави, че това не е бойна група, способна да воюва с армия. Но не това е целта. Ако агресор реши да атакува тази страна, ще си има работа с всички останали. Това може да го накара да преосмисли намеренията си."


description: Пакетът е съдържал легалния деконгестант флуимуцил. Не е ясно обаче защо колоездач, който според медицинските документи има астма, приема лекарство, което не трябва да се използва от астматици.

title: Отговорите на "Скай" за съмнителния пакет на Уигинс оставиха още повече въпроси

maintext:
Сянката на съмнение върху Брадли Уигинс става все по-дебела
триамцинолон (мощен кортикостероид) за лечение на астма в навечерието на три от най-големите състезания - "Тур дьо Франс" през 2011 и 2012 г. и "Джиро д'Италия" през 2013 г. (Преди четири години той стана първият британски шампион в историята на тура.)
деконгестант, който се поставя в
The route from the bus to where SKY could have brought Fluimucil and where they actually got it from pic.twitter.com/KCeuXu0SDy — James Spragg (@spragg247) December 19, 2016
Бих заложил живота си за това.
Съмнителният медицински пакет, доставен на колоездача на "Скай" Брадли Уигинс в последния ден на спечеленото от него състезание "Дофине Либере" през 2011 г., е съдържалТова обяви шефът на отбора Дейв Брейлсфорд по време на изслушване пред комисията за култура, медии и спорт в британския парламент.Отговорите на Брейлсфорд, президента на британската федерация по колоездене Боб Хаудън и бившия технически директор на федерацията и старши треньор на "Скай" Шейн Сътън сложиха край на продължилото повече от десет седмици мълчание за съдържанието на пакета. Те обаче прозвучаха доста неубедително и оставиха след себе си още повече въпроси.Защо е трябвало асистентът в британската федерация Саймън Коуп да лети от Манчестър до Женева, а оттам да пътува до френския курорт Ла Тузуар, за да достави легален деконгестант, който може да бъде купен навсякъде из Франция за осем евро? Както стана ясно от хакнатите данни на Световната антидопингова агенция (WADA) , Брадли Уигинс е имал разрешение да използва забраненото веществоДейв Брейлсфорд твърди, че никога не е виждал какво има в съмнителния пакет. "(Лекарят на "Скай") Д-р Ричард Фрийман ми каза, че енебулизатор. Не видях никакво нарушение на антидопинговите правила", каза шефът на "Скай" пред парламентарната комисия."Информацията ми идва от трета страна. Мога само да разчитам на това, което ми е казано от д-р Фрийман. Дали е имало нещо друго в пакета? Надявам се, не", допълни той.На този етап няма потвърждение за думите на Брейлсфорд, тъй като Британската антидопингова агенция (UKAD) не е успяла да открие подобна документация в колоездачната федерация, въпреки че близо три месеца води разследване, пише "Гардиън".Попитан от депутатите защо са били необходими такива големи усилия, за да бъде доставен толкова обикновен медикамент, Брейлсфорд каза: "Разбирам откъде идват въпросите ви, но от моя гледна точка това не е нещо необичайно. Доставката на този продукт не беше единствената цел на посещението на Саймън Коуп. Той така или иначе щеше да пътува и просто го донесе със себе си от Манчестър.""Има случаи, когато треньорите знаят какво се прилага от лекарите, има случаи, когато не знаят. По лична преценка лекарите споделят тази информация, която считат, че е необходимо", заяви още Брейлсфорд.Шейн Сътън също твърди, че не е имал представа какво се съдържа в пакета. "Аз бях човекът, при който идвате, ако искате да се свърши нещо. Никога не съм питал какво има в пакета. Просто уредих доставката", обясни той пред депутатите.По време на изслушването възникна разминаване между Брейлсфорд и Сътън. Шефът на "Скай" твърди, че доставката на флуимуцил е била с цел презапасяване на д-р Фрийман, тъй като колоездачите редовно го използват. По думите на Сътън обаче Фрийман е предписал съдържанието на пакета конкретно за Уигинс.Сътън отрича категорично Уигинс да е нарушавал правилата. "Познавам момчето от много, много дълги години и доколкото съм запознат, никога не е действал извън правилата.Като се има предвид, че Дейв Брейлсфорд е може би пионерът зад чистото колоездене и създаде вероятно най-чистия отбор в света, не е имало нищо нередно в "Скай", каза той пред парламентарната комисия.Сътън дори се възмути, че депутатите търсят под вола теле. "Разстройва ме това, че като британци вие не прегръщате успеха на британското колоездене, а търсите нещо, което не съществува. Изумен съм, че вие предполагате, че сме направили нещо извън правилата. При всички постигнати успехи този отбор винаги е действал чисто", допълни той.В край на продължилото близо три часа изслушване Брейлсфорд също каза, че в този случай изобщо не може да става дума за прикриване на нещо.Депутатите засегнаха и въпроса с разрешената употреба на кортикостероиди за Уигинс. "Ние имаме доверие в медицинския ни екип. Това не е просто личната преценка на един лекар. Той написа писмо с препоръки, след това се премина през целия процес в WADA, откъдето дадоха своето разрешение", обясни Брейлсфорд.Едно е сигурно - на този етап Уигинс не може да бъде обвинен в нарушаване на антидопинговите правила, защото при всичките случаи на употреба на забранени вещества е имал терапевтично разрешение от WADA."Съгласен съм, че се справих много лошо с тази ситуация и трябва да си научим уроците от нея. Ние обаче имаме фантастична репутация и отборът ни не заслужава такава сянка на съмнение. От това ме боли. Каним всеки, който иска, да дойде, да ни изследва и да проучи всичко в детайли", завърши Брейлсфорд.


title: Пинтюро спечели първата алпийска комбинация за сезона

maintext:
Пинтюро спечели третата си победа за сезона
Французинът Алекси Пинтюро спечели първата за сезона комбинация от Световната купа по ски алпийски дисциплини.25-годишният скиор се представи много силно и в двата манша на пистата в италианския зимен център Санта Катерина. Той беше трети след супергигантския слалом, но навакса изоставането от 0.84 сек. в слалома.Пинтюро постигна общо време 2:19.71 мин. и изпревари носителя на Световната купа за последните пет години Марсел Хиршер с 0.34 сек. Норвежецът Александър Аамод Килде, който беше лидер след първия манш, остана трети с пасив от 1.13 сек.Пинтюро спечели трета победа за сезона и 18-а в кариерата си, шест от които са в комбинацията. Той записа своя 40-и подиум в Световната купа в 161-ото си състезания.Днешният старт беше последен при мъжете за 2016 г. Новата година ще започне със слалом в Загреб на 5 януари.Хиршер остава убедително начело в генералното класиране със 713 точки. Норвежецът Шетил Янсруд е втори с 522 след шестото си място днес. Трети е Пинтюро с 465 точки.


title: Омбудсманът призова партиите да дадат част от субсидиите си за Хитрино

maintext:
Фотограф: Надежда Чипева
Партиите не се съгласиха да намалят субсидията си, нека поне да дадат част от парите за пострадалите от Хитрино, това призова по Би Ти Ви омбудсманът Мая Манолова. Тя допълни, че предложението не е нейно, а на хора, които са и звънели вчера през целия ден.Въпреки, че се застрахова, че в качеството си на омбудсман има практика да не коментира политически теми, през половината време на разговора Манолова, говори за нежеланието на политиците да въведат мажоритарната система и посочваше нейните предимства.В отговор на въпрос, омбудсманът коментира битката си с монополите, която определи като трудна, основно защото институциите стоят зад тях. Като типичен пример Манолова посочи "Топлофикация-София", която имала подкрепата на Комисията за енергийно и водно регулиране и общината.Омбудсманът настоя от дружеството да обявят официално колко плащат за адвокати по делата срещу клиенти. Била поискала и от съда да изиска това.Според Манолова става дума за 15 милиона лева за тази година само в "Топлофикация-София".


description: Класацията на списание "Форбс" се доминира от голфъри, баскетболисти и боксьори

title: С $1.7 млрд. Майкъл Джордан е №1 по приходи в спорта за всички времена

maintext:
Звездата на Майкъл Джордан на търговския фронт блести по-силно от всякога
Баскетболната легенда Майкъл Джордан е най-добре печелещият спортист за всички времена според класацията на списание "Форбс".Бившият играч на "Чикаго булс" и "Вашингтон уизардс" е спечелил 1.7 милиарда долара, но по-малко от 100 милиона долара от тях са от заплати като професионален състезател.На второ място в класацията е голф звездата Тайгър Уудс с 1.65 милиарда долара, който се завърна преди седмица на игрището след 15-месечно възстановяване от операция на гърба. Той е най-добре печелещият активен спортист в класацията. Въпреки че сега получава с над 50% по-малко от най-силните си години, той все още се радва на приходи от 45 милиона долара на година.На трето място с 1.35 милиарда долара е друга голф легенда - починалият през септември заради проблеми със сърцето Арнолд Палмър. Той печелеше по 40 милиона долара в последните години от живота си благодарение на лицензионни договори за производство на екипировка с неговото име, 500 магазина за голф екипировка в Азия.Въпреки че заплатата на Джордан като играч на "Чикаго булс" не отговаря на влиянието му върху играта, днес славата и заслугите му се отплащат. Той печели за една година от един партньор толкова, колкото за цялата си кариера общо.Само в два сезона в "Чикаго" той е получил повече от 4 милиона долара заплата (и в двете е получавал по над 30 милиона долара). Заплатите за цялата му 15-годишна кариера в "Булс" и "Вашингтон уизардс" са общо 93 милиона долара.Джордан се оттегли от активния баскетбол преди 13 години, но приходите му никога не са били толкова големи, както сега. Тази година той получи от "Найки" повече от 100 милиона долара заради успешната линия продукти с неговото име, която заема над 50% от пазара на баскетболни кецове.Брандът Jordan донесе оборот от 2.8 милиарда долара на американския производител за миналата година. Очаква се приходите от този бранд да стигнат 4.5 милиарда долара до 2020 г.Случаят с Арнолд Палмър е още по-фрапиращ. В 52-годишната си кариера на състезател в PGA тура той е спечелил 3.6 милиона долара от наградни фондове. Последната му победа е от 1973 г., но след оттеглянето си той започва да натрупва реално състояние.В последните си години поучава по над 40 милиона долара. Освен лицензионните договори той е лице и на безалкохолни напитки на на компанията AriZona Beverage, която миналата година има оборот 200 милиона долара.Палмър е човекът, който прави пробив в развитието на спортистите като рекламни лица благодарение на партньорството си със създателя на най-голямата маркетингова агенция IMG Марк Маккормак. Те поставят и основата за следващата голяма звезда - Майкъл Джордан, коментира "Форбс".


title: Меркел днес ще бъде избрана за 9-и път за лидер на партията си

maintext:
Германският канцлер Ангела Меркел днес ще бъде избрана за девети път за лидер на Християн-демократическия съюз с двугодишен мандат.
Това ще стане на конгрес в Есен - последният преди редовните парламентарни избори следващия септември. На същия форум 1001 делегати на партията ще одобрят Меркел и за кандидат за четвърти мандат като канцлер. На предишния конгрес тя събра 96.7% от гласовете за лидер на ХДС, но този път вотът ще бъде тест за нивото на подкрепа след мигрантската криза. Ако днес получи чувствително по-малко подкрепа, това ще се превърне в бреме за кампанията ѝ през 2017г.
Анализатори казват, че всичко над 80% от гласовете на делегатите ще се смята за успех.
Но тя има проблем с партийни членове и симпатизанти извън партията, тъй като част от тях, недоволни от мигрантската политика, преминаха или към по-консервативния баварски Християн-социален съюз, или към антиимигрантската "Алтернатива за Германия".
Затова се очаква на конгреса Меркел и ХДС да заемат по-твърда позиция за имиграцията, като акцентират върху консервативни ценности, сигурност, върховенство на закона и стабилни бюджети.
Повече средства за полицията и органите на реда за борба с тероризма и престъпността са също сред инициативите.
Спорове се очакват около идеите:
- продължаващите настоявания на ХСС за квота от 200 000 имигранти, които да се допускат в странатна годишно,
- създаване на центрове за посрещане на чужденците и обработка на документите преди допускането им във вътрешността на страната,
- споразумения със страни от Северна Африка да приемат обратно мигрантите, заловени по кораби в Средиземно море
- забрани за носене на бурка на обществени места като училища, съдилища и пунктове с паспортен контрол
- депортиране на кандидати за убежище, на които не е удовлетворена молбата
- ограничаване на социалните помощи за имигранти, включително за пристигнали да работят от страни от ЕС.


description: Бразилецът беше привлечен в "Ботев" през лятото и се оказа един от най-успешните трансфери в българския футбол.

title: Жоао Пауло от "Ботев" е пред трансфер в "Лудогорец"

maintext:
Пауло се оказа един от най-успешните трансфери в българското първенство през изминалото лято
[LAP.bg]
По думите му клубът ще се раздели максимум с един
футболисти, защото ще се преследват високи цели в Лига Европа напролет
Нападателят на "Ботев" (Пловдив) Жоао Пауло е близо до трансфер в шампиона "Лудогорец", твърди "Пловдив дерби".Според информацията преговорите между двата клуба са в заключителна фаза, а самият играч вече бил договорил личните си условия.Пауло беше привлечен в "Ботев" през лятото и се оказа един от най-успешните трансфери в българския футбол.28-годишният бразилец направи много силен първи полусезон, като отбеляза 12 гола и записа три асистенции в 19 мача. Той разделя първото място при голмайсторите в Първа лига с Клаудиуи Кешеру от "Лудогорец".Очаква се Пауло да замени в състава на разградчани Джонатън Кафу, към когото има голям интерес от чуждестранни клубове след отличните му изяви в Шампионската лига. Като основни претенденти за подписа на Кафу се спрягат "Транзонспор" и "Лацио". В края на есенния полусезон треньорът на "Лудогорец" Георги Дерменджиев намекна , че бразилецът ще бъде продаден през зимната пауза.


title: До края на седмицата България ще плати на Русия за АЕЦ "Белене"

maintext:
Фотограф: Анелия Николова
България ще плати до края на седмицата 601.6 млн. евро на "Атомстройекспорт", съобщиха от Министерството на енергетиката. Сумата представлява присъдената на НЕК при арбитражното дело в Женева, което руската компания заведе след като България прекрати проекта без да е платила поръчаното оборудване.
Министерството на енергетиката вече е предоставило на НЕК цялата сума от 601 617 133 евро. Парите с решение на правителството бяха предоставени от държавния бюджет като възмездна помощ за дружеството. Европейската комисия се е поизнесла, че това не е неразрешена държавна помощ, съобщават сега от енергийното ведомство.
Според постигнатото междувременно споразумение с Русия, ако България плати присъдената сума до 15 декември, "Атомстройекспорт" ще се откаже от лихвите, които са 167 хил. евро дневно и текат от момента на присъдата.


title: СДС не се е отказало от нов кабинет с премиер и гръбнак на ГЕРБ

maintext:
Румен Христов
Фотограф: Надежда Чипева
Мандатът на сегашното Народно събрание е четири години и има време в рамките му да бъде съставено ново правителство с гръбнак на най-голямата политическа сила - ГЕРБ, която да посочи и премиера. Това мнение изрази днес зам.-председателят на СДС Румеин Христов, цитиран от пресцентъра на партията си.Изказването му идва в момент, в който ГЕРБ вече заявиха, че няма да съставят свое правителство, нито ще подкрепят подобна иницатива на Реформаторския блок, част от който е СДС. Самите Реформатори, които се очаква да получат мандат за съставяне на правителство във вторник, все още нямат окончателно решение каво да го правят, като другата влиятелна в рамките на блока формация - Движение България на гражданите на Меглена Кунева, в петък беше готова да го върне."При първата ни среща с ГЕРБ ние се разбрахме след евентуалното връчване на мандата на РБ да се проведе още една среща и консултации за осигуряване на стабилно мнозинство за сформиране на кабинет, в рамките на този парламент", подчерта днес Христов, цитиран от пресцентъра си. .Той призова лидера на ГЕРБ Бойко Борисов да не постъпва партийно, а държавнически, както винаги го е правил. Според него най-добрият вариант е това правителство да продължи започнатите политики и реформи, защото голяма част от министрите са се справяли успешно.


description: Турските власти внесоха в парламента законопроект за промени в конституцията, които предвиждат засилване на властта на президента Реджеп Ердоган, предава АФП, като се позовава на репортаж от държавната телевизия TRT.

title: Управляващите в Турция внесоха законопроект за повече права на президента

maintext:
предава АФП, като се позовава на репортаж от държавната телевизия TRT.
Турските власти внесоха в парламента законопроект за промени в конституцията, които предвиждат засилване на властта на президента Реджеп Ердоган,Предложенията бяха внесени в парламента, след като управляващата Партия на справедливостта и развитието (ПСР) се споразумя за подкрепата на Партията на националистическото движение (ПНД), припомня "Нова телевизия".Според конституционните изменения президентът на Турция ще може да запази партийната си принадлежност и ще получи повече законодателни и изпълнителни правомощия. Той също ще може да формира кабинетът на министрите, уточнява пък БГНЕС.В същото време членовете на парламента ще могат да започват съдебно производство срещу президента, за което трябва да бъде получена подкрепата на 50% от депутатите. Също така новите предложения включват и разширяване на броя на членовете на парламента – от 550 на 600, като намалява минималната възраст на 18 години.ПСР разчита, че проектът ще бъде одобрен от парламента – първо на ниво комисии, а след това и от общото събрание, и ще бъде даден на референдум.По-рано вицепремиерът Нуритн Чаникли заяви, че допитването би могло да се проведе през март или април.Управляващите нямат необходимото мнозинство в парламента, за да прокарат сами референдума и по тази причина се нуждаеха от помощта на някоя от другите три партии в него. За разлика от ПНД обаче другите две сили – основната опозиционна Републиканска народна партия (РНП) и прокюрдската Демократична партия на народите (ДПН) са категорично против измененията.


title: Отменените стартове в Лейк Луис ще се проведат в Италия и Норвегия

maintext: Стартовете от Световната купа по ски алпийски дисциплини в Лейк Луис, които бяха отменени заради липсата на сняг, ще се състоят в Италия и Норвегия.Канадският зимен център трябваше да приеме първите мъжки състезания в скоростните дисциплини - спускане на 26 ноември и супергигантски слалом на 27 ноември.Топлото време обаче не позволи да проведат, а седмица по-късно по същата причина бяха отложени и три старта в Бийвър Крийк. Те вече се състояха - от 2 до 4 декември във френския зимен център Вал д'Изер, където идния уикенд ще има още две състезания при мъжете - гигантски слалом в събота и слалом в неделя.Отмененият супергигантски слалом от Лейк Луис ще се проведе на 27 декември в Санта Катерина. На следващия ден в италианския курорт ще има спускане, а на 29 - първата алпийска комбинация за сезона.Отмененото спускане е насрочено за 24 февруари в Квитфил. То ще бъде първото състезание след световното първенство в Сен Мориц. След това норвежкият зимен център ще приеме още едно спускане на 25 февруари и супер-Г на 26 февруари.


title: Инфантино се обяви твърдо "за" видеопрегледите във футбола

maintext:
Инфантино се надявам след време видеопрегледите да бъдат въведени за постоянно
В полуфинала между домакина "Кашима антлърс" и "Атлетико насионал" се стигна до
В другия полуфинал -
"Това нововъведение не ми харесва. Може да предизвика голямf объркване. Дано нещата да придобият по-добър облик, защото това не е футбол. Първото ми впечатление не е добро", каза хърватският футболист след мача с "Америка".
Зидан пък добави: "Личното ми мнение е, че тази система предизвиква обърквания. Ние обаче нямаме силата да решаваме, така че трябва да свикваме."
Според Джани Инфантино е напълно нормално да се правят грешки и да има обърквания по време на пробния период, докато се избистри технологията.
"Г-н Модрич със сигурност ще бъде много щастлив, ако следващия път благодарение на намесата на видеосъдиите неговият отбор спечели мач. Даже взимането на решението да отнеме няколко секунди повече", коментира президентът на ФИФА пред агенция "Киодо".
"В момента работим върху системата и би трябвало след време видеопрегледите да отнемат по-малко от минута. Но в крайна сметка най-важното е да помогнем на съдиите да взимат правилните решения", каза още швейцарският ръководител.
Инфантино е сигурен, че няма да има обърквания и дълги прекъсвания, когато използването на системата бъде усъвършенствано.
"На следващото световно първенство се надявам, че резултатите от видеопрегледите ще бъдат толкова положителни, че не само ще ги тестваме, но и ще ги въведем за постоянно", завърши той. Тестването на видеоповторения на живо беше одобрено за провеждащото се тази седмица световно клубно първенство в Япония. Преди това пробният период включваше само "офлайн" тестове, които нямаха влияние върху играта. Целта им бе видеореферите да свикнат с технологиите и да натрупат практика, без да комуникират с колегите си.В полуфинала между домакина "Кашима антлърс" и "Атлетико насионал" се стигна до историческия първи видеопреглед в официален турнир на ФИФА . Това се случи в 33-ата минута на двубоя, когато главният рефер Виткро Касай отсъди дузпа, след като получи сигнал от видеоасистентите и прегледа ситуацията на монитора край тъчлинията.В другия полуфинал - между "Реал" (Мадрид) и мексиканския "Америка" , също се стигна до използването на видеопреглед. След срещата старши треньорът kd европейския клубен шампион Зинедин Зидан и полузащитникът Лука Модрич се изказаха критично за системата. "Това нововъведение не ми харесва. Може да предизвика голямf объркване. Дано нещата да придобият по-добър облик, защото това не е футбол. Първото ми впечатление не е добро", каза хърватският футболист след мача с "Америка".Зидан пък добави: "Личното ми мнение е, че тази система предизвиква обърквания. Ние обаче нямаме силата да решаваме, така че трябва да свикваме."Според Джани Инфантино е напълно нормално да се правят грешки и да има обърквания по време на пробния период, докато се избистри технологията."Г-н Модрич със сигурност ще бъде много щастлив, ако следващия път благодарение на намесата на видеосъдиите неговият отбор спечели мач. Даже взимането на решението да отнеме няколко секунди повече", коментира президентът на ФИФА пред агенция "Киодо"."В момента работим върху системата и би трябвало след време видеопрегледите да отнемат по-малко от минута. Но в крайна сметка най-важното е да помогнем на съдиите да взимат правилните решения", каза още швейцарският ръководител.Инфантино е сигурен, че няма да има обърквания и дълги прекъсвания, когато използването на системата бъде усъвършенствано."На следващото световно първенство се надявам, че резултатите от видеопрегледите ще бъдат толкова положителни, че не само ще ги тестваме, но и ще ги въведем за постоянно", завърши той.
Президентът на ФИФА Джани Инфантино защити остро критикуваната в последните дни система за видеоповторения във футбола.Според швейцареца технологията все още не е усъвършенствана, но ще бъде изключително полезна в бъдеще.


description: Известен е с какви ли не провокации, включително и с това, че искаше България да бъде извадена от ЕС. През последните 25 години Герт Вилдерс се превърна в доайен на десния популизъм в Холандия.

title: Човекът, който превърна омразата в своя професия

maintext:
Фотограф: Francois Lenoir
Фотограф: Francois Lenoir
Известен е с какви ли не провокации, включително и с това, че искаше България да бъде извадена от ЕС. През последните 25 години Герт Вилдерс се превърна в доайен на десния популизъм в Холандия, пише Барбара Везел в коментар за "Дойче веле" Косите са негова запазена марка - силно изрусените и вчесани назад коси. Може би Вилдерс иска да заприлича на типичния рус холандец и да прикрие наследството от майка си, която произхожда от Индонезия?Дългогодишният шеф на десните либерали Фриц Болкенстайн бе човекът, който през 1990 г. привлече във фракцията младия Герт Вилдерс и стана негов политически ментор.Навремето Вилдерс бе експерт в сферата на социалното осигуряване. Още като млад той обикаля Близкия изток и се възхищава от Израел.Преди две години беше разкрито, че е получавал пари от радикалната произраелска организация на американския политически активист Дейвид Хоровиц.Фриц Болкенстайн беше първият представител на политическия център, който през 90-те години разчупи определени табута в холандското общество. Той предупреждаваше за опасността от ислямизиране, обявяваше интеграционната политика за неефективна и осъждаше господстващия "културен релативизъм".Известният либерал се профилира като противник на мултикултурното общество и по този начин отвори широко вратите за Пим Фортейн, който за кратко време промени политическата ситуация в страната. Бившият марксист Фортейн шокира обществото със своята ексцентричност и се превърна в звезда на различни токшоута. Той наричаше исляма "една назадничава култура", настояваше за прекратяване на миграцията и се бунтуваше срещу културата на консенсуса.Една седмица преди парламентарните избори през 2002 година войнстващ защитник на животните застреля Пим Фортейн. С неговата смърт се отвори пространство в десния политически спектър, което постепенно бе заето от Вилдерс. Критиката срещу исляма се превърна в господстваща тема в холандската политика. През 2004 г. активистът Тео ван Гог разбуни духовете с филма си Submission, в който прожектира строфи от Корана върху голи женски тела, за да бичува потисничеството над жената в ислямската религия.Малко по-късно Тео ван Гог беше застрелян на улицата от марокански ислямист. Появиха се и заплахи за живота на Вилдерс. Оттогава насам той живее под постоянна полицейска охрана и държи в тайна своите постоянно сменящи се адреси. Неговият биограф Майндерт Фенема смята, че това е била причината за радикализирането на Герт Вилдерс "Той беше принуден да мине в нелегалност и оттогава насам е под охрана. Неговата омраза срещу политическия елит възникна, защото като жертва на ислямския терор той изпита на гърба си неправилната реакция на този елит и на съпартийците си", казва той.С всичките си изяви Вилдерс систематично продължава да провокира. През 2008 година той показа във филма си Fitna строфи от Корана на фона на ислямистко насилие.През пролетта на тази година Вилдерс подкрепи референдума срещу договора за асоцииране на Украйна към ЕС , въпреки че в плебисцита взеха участие само 32 процента от избирателите. Всъщност референдумът беше насочен срещу премиера Марк Рюте и срещу Европа. Оттогава насам Герт Вилдерс се радва на растяща популярност. Той публикува в Туитър хвалебствия за успехите на десните популисти по цял свят - от Марин льо Пен до Доналд Тръмп, на когото се възхищава."След победата на Тръмп привържениците на Вилдерс се чувстват още по-силни. Тази победа ги окрили", казва социологът Морис де Хонд.Той твърди, че съответните групи избиратели от двете страни на Атлантика си приличат – хора с лошо образование, от западащите среди на средна класа , които копнеят по миналото, плашат се от бъдещето и не са способни да се адаптират към бързите промени в обществото.Морис де Хонд твърди, че тази група избиратели е консервативна и отхвърля всякакви промени. Техен рупор е Герт Вилдерс."Той изразява онова, което дълго време не можеше да бъде изречено в Холандия, а неговите привърженици му се възхищават, защото има смелостта да разчупва табута", казва социологът.По време на предизборна реч през пролетта на 2014 г. Герт Вилдерс отправи хули по адрес на мароканските преселници в страната. Тогава срещу него бяха подадени хиляди жалби за подстрекаване към омраза.Съдът призна Герт Вилдерс за виновен , но не наложи никакви административни наказания, като обясни, че самото произнасяне на присъдата е достатъчно наказание за политик от ранга на Вилдерс.Морис де Хонд гледа със загриженост към следващите парламентарни избори през март 2017 г."Наблюдаваме разрушаването на политическата система на бавни обороти", казва той и се опасява, че хората на Вилдерс биха могли да се окажат най-голямата фракция в бъдещия парламент.


title: Тровене със собствената ни глупост

maintext:
Фотограф: Надежда Чипева
Редакцията на "Дневник" публикува текста от блога на Божидар Божанов с позволението на автора.Тази седмицата въздухът в Париж премина допустимите граници на замърсеност с фини прахови частици и кметицата предприе сериозни мерки : градският транспорт беше безплатен, а всеки ден само половината от колите имаха право да се движат (съответно с четни и нечетни регистрационни номера). Средноденонощната норма (според стандартите на ЕС) за ФПЧ10 е 50 µg/m3, а стойностите в Париж бяха 80.Седмицата по-рано в София стойностите на ФПЧ10 надвишаваха средноденонощната норма 1.5-2 пъти (в зависимост от измервателната станция). Справка за това – портала за отворени данни , където Изпълнителната агенция по околна среда качва ежедневния си бюлетин, и онлайн системата на Столична община Тези високи стойности всъщност не са нещо ново – в зависимост от годината и изследването София винаги е в челото на класациите за замърсеност, на картата за замърсеност често сме в оранжево или червено, а репортажът "София – най-замърсената европейска столица" на новинарската агенция AFP от миналия декември ни поставя на първо място, като отбелязва, че Европейската комисия съди България за неспазването на нормите.За съжаление, ефектите върху здравето на хората са лоши. Десетки изследвания ( това това ) показват, че мръсният въздух води до дихателни проблеми. Аз имам неприятна, целогодишна алергия, която съм почти сигурен, че е следствие от лошия въздух. Според тази новина дори Фандъкова страда от подобно нещо , т.е. никой не е подминат от лошия въздух.Има много фактори – географското положение на София е сериозен фактор, най-вече заради това, че е заобиколена от планини. Зимните мъгли и липсата на вятър също допринасят за предразположението на града към замърсяване. Основните замърсители са трафикът (70% според репортажа) и отоплението на твърдо гориво (20%).В началото на тази година поисках данни от Столичната община за качеството на въздуха през годините, както и за стратегията за справяне с проблема и индикаторите, които се отчитат. Отговорът беше, че през 2015-а Столичната община е възложила изготвяне на стратегия за 2015 - 2020, както и за оценка на програмата от 2011-а . Програмата от 2011-а е дълъг документ с доста интересни наблюдения, но не дава ясни и еднозначни мерки за справяне с проблема. Новата стратегия пък не успявам да я открия никъде.Оказа се, че общината данни за замърсяването няма – само Изпълнителната агенция по околна среда имала, та искането ми беше препратено към тях. Те ми дадоха данните от 2011 г. до 2015 г., които нормализирах и качих на портала за отворени данни . За съжаление не успях да отворя сурови данни в реално време – и общината, и ИАОС не бяха твърде ентусиазирани (въпреки позицията ми на съветник) – дали поради липса на техническа възможност или друга причина, не знам. Все пак отварянето на ежедневния бюлетин е добра стъпка, макар да не дава пълна картина.Реших да анализирам данните за 2011 - 2015 г. и да ги съпоставя с нормите на ЕС и направих няколко графики с "Ексел" . Европейските стандарти поставят лимит от 35 дни, в които средноденонощните стойности на ФПЧ10 могат да са над нормата от 50 µg/m3.Резултатът на София изглежда така:Т.е. отчайващо далеч сме от европейските стандарти и препоръките на Световната здравна организация Друг компонент на нормата е средногодишните стойности. Предвид че в зимните месеци е най-мръсно заради отоплението на твърдо гориво в комбинация с мъглите, по този показател сме малко по-добре. През 2015-а за малко да сме в норма:И за двете графики използвам усреднени стойности за всички измервателни станции в София (с изключение на Копитото). Т.е. в зависимост от станцията резултатите са леко нагоре или надолу, но идеята ми беше да дам общата картина.Когато получих данните, направих и още една графика – средномесечните стойности от станцията на Орлов мост. Средномесечните стойности не са част от европейските стандарти, но ги използвах, за да визуализирам как през зимните месеци положението е "тежко":Имаме данни и за фините прахови частици под 2.5 микрометра (ФПЧ2.5) – при тях средногодишната норма е 25 µg/m3, като от 2011-а до 2015-а средногодишните стойности за София (от станция "Хиподрума") са: 42.9, 27.9, 30.1, 27.2, 24.4. Т.е. през 2015-та успяваме да се "закрепим" малко под горната граница.Тенденцията за бавно подобряване на резултатите може и да е оптимистична, но това става твърде бавно. Дългосрочните мерки (като разширяване на метрото) са важни, но ако за 5 години не сме успели да покрием изискването (и сме доста далеч от нея) за брой дни над нормата, този прогрес еНе искам да стигам до заключения тип "всички ще умрем", но това замърсяване е сериозен риск за здравето. И това не е нещо абстрактно – всеки е засегнат и го усеща – дали с алергия, с астма, с кашлица или по-сериозни проблеми.С "бюрократични стратегии" с минимален ефект съм почти сигурен, че няма да стане. А софиянци няма ей така да спрат да се топлят на твърдо гориво, няма да спрат да висят в задръствания сами в кола, докато трамваят е празен, няма да спрат и да карат старите дизелови коли. Затова общината (кметът и общинският съвет) трябва да вземат непопулярни мерки. Но не от вида "вдигаме билетчето", защото това е в напълно грешна посока.Да, никой няма да е доволен да му забраниш "кюмбето". И ще има недоволни, ако трафикът в центъра бъде ограничен (например с винетка за влизане в центъра). Или ако "1 човек в кола в час пик" се санкционира. Но удобството и инерцията днес ще значат болести и лекарства утре – не само за нас, но особено за децата ни.Не знам какво да направим като общество, за да убедим Столичната община да вземе по-сериозни и активни мерки. Може би при всяко трикратно превишаване на нормата – по един протест?За да стане София "зелена столица", разсаждане на няколко храста и няколко цветни градинки няма да свършат работа. Защото "зелена" не значи "градинарска" столица. И е абсурдно да се мисли, че една от най-мръсните столици е "зелена".Та, сега ще си позволя малко по-остър език, но нали "здравето е най-важно" – искам да призова и бюрократките, и "политическата сволоч" да излязат от блаженото си невежество и да вземат мерки. Може би не като парижките, но все пак непопулярни такива. Айде стига сме се тровили със собствената си глупост.


description: Според обвинението Димитър Михнев е нарушил правилата за движение и е навлязъл с влаковата композиция в гарата с двойно по-висока скорост от ограничението.

title: Първият машинист на влака от Хитрино остава в ареста

maintext:
Фотограф: МВР [МВР]
Шуменският окръжен съд остави за постоянно в ареста първия машинист на влака, катастрофирал в Хитрино. Според обвинението Димитър Михнев е нарушил правилата за движение и е навлязъл с влаковата композиция в гарата с двойно по-висока скорост от ограничението, а това е довело до дерайлирането на част от вагоните и последвалия взрив, отнел живота на седем души и ранил 26 човека, съобщи БТА.Според прокурор Маргарита Георгиева има опасност машинистът да се укрие или да извърши друго престъпление.Защитата на Михнев из0тъкна, че превишената скорост невинаги е причината за транспортно произшествие. По думите на адвокатите има справка от ДАНС, в която е посочено, че има незаключена стрелка на железния път. Те поискаха съдът да не уважи искането за задържане.


description: 2016 г. няма да се запомни, но следващата...

title: Шокът на 2016 е Тръмп, той и фамилията му са като извадени от "Кръстника"

maintext:
Тръмп беше избран за личност на годината от списание Time
Стефан Попов
Каква е добрата новина на годината?
- Икономическият растеж на България третото тримесечие на 2016 година е добра новина. Не просто заради икономиката, а защото показва, че това общество – именно като общество, а не като държава – има още резерви, скрити потенциали. Въпреки всичко ги има. Добра новина е това, че Григор Димитров преодолява депресиите си и гледа повече в топката, отколкото в мацките по трибуните.
Коя е лошата новина?
- Бих повторил и тук предишната новина: фактът, че икономическият растеж е неочаквано висок пак показва, че българската държава и съвкупната й институционална система главно пречат и продължават да тежат върху обществото като каменна плоча.
При това съставена от два пласта, единият, с по-слабо вреден ефект е излишеството на държава, количественото роене на институции. Другият, по-вреден, се занимава с активен саботаж на развитието и тук влизат основни институции.
Личност/ личности на годината?
- Доналд Тръмп. Подобен риск за стабилността на международната среда не е имало от 1945 година. Подобен президент е заявка за голяма трансформация в следвоенния порядък.
Откъде идват заплахите за страната?
- Заплахи видими няма, има рискове. Идват отвътре. От основни институции, от леви и национал-популистки партии. Парадоксът е, че зад националистическото говорене всъщност стоят проруски партии.
Оценката Ви за втория кабинет на Борисов?
- В самия кабинет има няколко министри, които си вършат добре работата и биха били истински успешни, ако не им пречеше самият Борисов и партийната логика на ГЕРБ.
Оценката Ви за президента Росен Плевнелиев?
- Г-н Плевнелиев заслужава положителна оценка заради откритата си прозападна позиция. Всички резерви към него, засягащи прекалената му лоялност към ГЕРБ, не са много справедливи. Това е неизбежна лоялност като се има предвид дефектната конституционна конструкция на самата президентска институция. Другата група критики са свързани с известна непосредствена несретност или комичност в личността му; но това не е сериозно от политическа гледна точка.
Оценката Ви за главния прокурор?
- Главният прокурор се вмества добре в конституционната си рамка, както всички предишни главни прокурори.
Какво ви изненада през 2016 г.?
- В България нищо не ме изненадва, всичко вече се е случило. Изборът на Тръмп ме шокира истински. Този персонаж е откровено недоразумение. Той и фамилията му са като извадени от "Кръстника" на Копола и нямат нищо общо в нивата на рационалност в традиционната американска политика.
Брекзит ме изненада като поведение на британския избирател, който се оказа толкова уязвим на глупави внушения, колкото и българския. Но не ме изненада като събитие на европейска сцена, доколкото историята на британското членство в ЕС си е странна от самото начало.
Промени ли се нещо тази година и какво си струва да се запомни/да научим от 2016 г.?
- Тази година не е някаква особена година, каквато ми се струва, че ще е следващата. В България тя няма да се запомни с нищо особено, освен абсурдния референдум и още по-нелепата оставка на правителство заради избор на президент.
Международно ще се запомни с трагедията в Алепо. Алепо е гигантски международен заговор за масово убийство на невинни хора.
Още оценки, коментари, истории и фоторазкази - четете в "Годината" Още оценки, коментари, истории и фоторазкази - четете в "Годината" тук
Какви са важните събития през 2016 г., какво си струва да се запомни от нея, кои личности заслужават внимание - с такива въпроси "Дневник" се обърна към политолози и социолози. Четете техните мнения в специалната рубрика "Годината" . Днес публикуваме отговорите на


description: Селекцията на "Световните снимки на деня" днес е на дежурния фоторепортер Георги Кожухаров.

title: Фотогалерия: Световните снимки на деня - 2 декември 2016 г.

maintext: 1/16 снимки в галерията 30-метровите скулптури на коне в шотландския град Фолкърк, които са една от забележителностите на града, бяха осветени в червено по повод международния деня за борба срещу СПИН.


title: Шотландия обяви, че ще опита да остане в единния пазар на ЕС

maintext:
Шотландия иска да остане член на единния пазар на Европейския съюз, след като Великобритания напусне блока.
Освен това властите в Единбург ще настояват за повече правомощия от Лондон, за да защитават по-добре интересите на силно проевропейската съставна част на Обединеното кралство.
Премиерът Никола Стърджън заяви в публикуваните документи, че ще стори всичко възможно да не изгуби достъпа до европейския пазар. "Трябва да има начин да се постигне ефективен компромис между резултатите в Шотландия и общите във Великобритания. Ще бъде ли лесно? Не. Но вярвам, че е постижимо", казва тя.
Според нея на първо място трябва да бъде убедено Обединеното кралство, че предложенията на Шотландия си заслужават дебат. Освен това Стърджън добави, че духът на независимостта, която шотландците отхвърлиха на референдум през 2014 г., трябва да се поддържа жив, а възможността за реализирането ѝ да продължи да лежи на масата за преговори, както и че лично тя иска Шотландия да остане пълноправен член на ЕС.
Шотландия иска да води собствена миграционна политика на северните територии от Великобритания, където населението застарява.
Лондон отвърна, че ще обмисли предложенията на Единбург, но че позицията на правителството е ясна - няма да има втори референдум за независимост, след като такъв се е провел преди едва две години и резултатът е бил приет от двете страни.


title: Клоп: Ако печелиш, само когато играеш брилянтно, няма да имаш много победи

maintext:
Германецът остана изключително доволен от успеха на "Ливърпул" в градското дерби
Мениджърът на "Ливърпул" Юрген Клоп остана изключително доволен от първата си победа в дербито на Мърсисайд срещу "Евертън", която дойде в четвъртата минута на добавеното време Германският специалист заяви, че "карамелите" са играли "див" футбол, но в крайна сметка са имали само едно положение и затова успехът на червените е напълно справедлив."Не съм съгласен, че първото полувреме бе слабо. Може би не бе най-добрият футбол, който може да се гледа. Трябваше да се адаптираме към дивия футбол на "Евертън". В такива случаи трябва да убиеш ритъма с много подавания. Беше ясно, че през второто полувреме няма как да го направят - ние бяхме по-добрият тим", коментира Клоп след победата."Наслада не е точната дума след такъв мач. Беше наистина заслужена победа в труден двубой. Най-доброто нещо, което може да направиш във вечер като тази е да победиш. Видяхте колко щастливи бяха нашите фенове. Планът на "Евертън" беше да играят див футбол. Те ни преследваха навсякъде по терена. Наистина е трудно да се играе така. Но пък те нямаха положения", каза още германецът."Можехме да отбележим много по-рано, но всъщност това не ме интересува. Имахме нужда от някой, който може да стреля към вратата и Даниел Стъридж направи точно това. Ако печелиш само мачове, в които играеш брилянтно, бъдете сигурни, че няма да запишете много победи. Беше истинска битка и бяхме готови за нея", завърши Клоп.


description: Пет милиона лева повече ще отдели Столична община през 2017 г. за почистване на улиците.

title: Столичната община ще даде двойно повече средства за почистване между блоковете през 2017 г.

maintext:
Миене на улица в центъра на София, 2014 г.
Фотограф: Юлия Лазарова
Двойно повече средства за почистване на междублоковите пространства и увеличение на парите, давани за чистотата на улиците в София. По-малко средства за преработката на отпадъците. Това предвижда план-сметката за дейностите по събиране и обработване на отпадъци за следващата година, която днес бе приета от Столичния общински съвет. Този документ определя по какъв начин ще бъдат разпределяни средствата събрани от такса смет.Общинските съветници обсъждаха план-сметката почти час, като от групата на "БСП-Лява България" открито заявиха, че няма да я подкрепят. Председателят на групата Калоян Паргов предложи гражданите, които платят таксата смет до 31 март, да получат 5% отстъпка. След три прегласувания заради различни проблеми предложението не беше прието.Пред медиите кметът на София Йорданка Фандъкова коментира, че предложението на "БСП-Лява България" звучи примамливо, но "все пак това е такса, а не данък", като поясни, че средствата, които се събират, са изчислени според разходите. "Ако намалим приходите, трябва да намалим средствата за нещо друго - косене, миене", каза още Фандъкова.Общата стойност на план-сметката е 173 млн.лв. Сумата е почти същата като през тази, а причината е решението на Столичната община да не повиши таксата смет за следващата година.Направени са промени в начина, по който ще бъдат разпределяни парите. Така през 2017 г. за дейностите по събиране на битови отпадъци ще се отделят с 500 хиляди лева по-малко спрямо тази година, като предвидената сума е 60 млн. лв.Със 7.5 млн. лв по-малко ще бъдат и средствата за третирането на отпадъците, като през 2016 г. сумата за тези дейности е била почти 46 милиона лева., а през 2017 г. ще бъде почти 39 млн. лв.През новата година служителите в, като сумата за издръжка ще бъде почти 7 милиона лева, което е със 700 хиляди лева повече спрямо 2016 г. По-големи заплати ще получават и в завода за преработване на отпадъци , като сумата за 2017 г. малко над 2 млн. лв., което е с 200 хиляди повече, спрямо тази за 2016 г.За почистване на улиците в София са определени 66.1 милиона лева, като през 2016 г. тази дейност са похарчени 61 млн. лв. Причината за повишението, е че през 2017 г. улиците на София ще бъдат измитани и измивани с маркучи за 46.1 млн. лв., което е с 5 милиона повече спрямо сумата за 2016 г.По време на обсъждането Йорданка Фандъкова обясни, че лятното почистване се извършва целогодишно, дори в дните, в които няма сняг. Тя подкани общинските съветници да предприемат действия, с които да променят наименованието от "лятно" на "целогодишно".Градските улици ще бъдат чистени от сняг за 15 млн. лв., а републиканските пътища за 5 млн. лв., като стойностите са същите и през тази година.За почистване на междублоковите пространства ще бъдат отделени 8 млн. лв ., което е два пъти повече спрямо 2016 г. Пред медиите Фанъдкова обясни, че през 2017 г. Към 19 районни общини ще бъдат създадени специализирани звена за поддръжка на тези пространства.Фанъдкова съобщи и че почистването на най-големия район в София - "Люлин", ще бъде възложено на общинското предприятие "Чистота - Искър". В момента то отговаря за почистването на улиците в районите "Красна поляна" и "Красно село".В началото на декември, по време на пресконференция, Йорданка Фандъкова оповести доклад на звеното за вътрешен одит към Столична община . Според него "Чистота-Искър" е възлагала на трети страни да извършват дейности, които вече му били възложени от Столичната община по силата на вътрешно споразумение. Прокуратурата е започнала проверка по случая.На днешното си заседание Общинският съвет прие предложението "Чистота - Искър" да бъде преобразувана от общинска фирма в акционерно дружество.


description: Българският национал игра най-много от всички в състава на "Барселона" при успеха със 79:78 срещу "Гран Канария"

title: Везенков изигра силен мач при драматична победа на "Барселона"

maintext:
Везенков записа най-много минути в състава на "Барселона"
Фотограф: Архив [LAP.bg]
Баскетболистите на "Барселона" спечелиха инфарктна домакинска победа със 79:78 срещу "Гран Канария", а Александър Везенков записа още един силен мач за каталунците.Българският национал игра най-много от всички в състава на "Барселона" - 24:28 минути. Тежкото крило се отплати за доверието на треньора с 10 точки, четири асистенции и три борби. Той вкара четири от седемте си стрелби от игра и не сбърка при двете си заставания на наказателната линия.Най-резултатен за победителите беше Стратос Перпероглу с 16 точки. Анте Томич добави 12 точки, а Джъстин Долман се отчете с 10 точки."Барселона" беше много близо до загубата, след като изостана със 77:78 при едва 4.6 секунди до края. Секунда и половина преди сирената обаче Тайрис Райс проби към коша и си спечели фаул, след което запази хладнокръвие и донесе победата на каталунците с два точни наказателни изстрела."Барселона" постигна осма победа от десет мача и остава на второ място в Лига Ендеса. Лидер е шампионът "Реал" (Мадрид), който надигра "Фуенлабрада" с 92:76 за деветия си успех от десет двубоя.


description: В Шумен и Ловеч вече събират пари за пострадалите в Хитрино. Омбудсманът Мая Манолова също се включи в кампанията.

title: Мащабна дарителска кампания в помощ на Хитрино започва в редица общини

maintext:
Фотограф: Reuters
Инцидентът, при който влакова композиция с цистерни пълни с газ се запали в шуменското село Хитрино, предизвика вълна от съпричастност в редица български общини. При взрива загинаха седем души , а десетки пострадаха. Домовете на живеещите в района на инцидента пък бяха сринати от силната взривна вълна.От областната администрация в Шумен обявиха, че е открита банкова сметка, на която могат да се превеждат пари за пострадалите в Хитрино. Тя е в Търговска банка Д и е: BG95DEMI92403100181704, DEMIBGSF.В Ловеч от днес започна благотворителна кампания за събиране на пари за пострадалото село. Във фоайето на общината на първия етаж е поставена кутия, в която ще се събират средствата, с които ще се помогне на Хитрино и жителите му. Събраната сума ще бъде внесена по сметката на Българския червен кръст (БЧК). Ръководството на община Ловеч декларира, че заедно със своите служители ще се включат в кампанията. Местната власт отправи призив и към бизнеса в района да се включат в инициативата. Набирането на средства ще продължи до края на годината.В сградата на областната управа в Добрич също бе поставена кутия за дарения. Събраните средства ще бъдат преведени по националната сметка в подкрепа на пострадалите при тежкия инцидент.Кметът на Карнобат Георги Димитров предложи дарение от 10 хил. лв. за възстановяване на щетите в пострадалото село. Предстои общинският съвет да обсъди и гласува предложението. Кметът припомни, че също е получил помощ в труден момент - при опожаряването на училището в Карнобат. Тогава община Поморие е отпуснала финансови средства за възстановяването на щетите.Омбудсманът Мая Манолова също се включи в кампанията по набиране на средства. Тя ще предостави 550 ваучера за храна на стойност 11 100 лева за нуждаещи се. Ваучерите могат да се използват до края на годината. Парите за тях са събрани по време на Националната кампания "Великден за всеки", но са останали непотърсени.От областната дирекция на МВР в Шумен обявиха, че ще съдействат на жителите на Хитрино, които са изгубили или са с унищожени и повредени лични документи , за издаването на нови. Издаването на новите документи ще бъде безплатно.В някои общини пък отмениха част от официалните си събития. В Павликени отмениха запалването на коледните светлини на елхата в града. То ще се състои на 14 декември. В Търговище християни и мюсюлмани се помолиха за спасението на пострадалите в Хитрино. В Благоевград пък отмениха предвидения за днес концерт на "Сентиментал Суингърс" и Биг бенд "Благоевград", който е част от програмата, подготвена от общината преди Коледа.


description: Предвидена е реконструкция на Градската градина, рехабилитация на Водната каскада, обновление на пл. "Стефан Стамболов" и 20-ина улици.

title: Плевен получи 14 млн. лева за ремонт на централната градска част

maintext:
Площадът пред кметството на Плевен
Фотограф: Надежда Чипева
Община Плевен си осигури евроинвестиции, за да продължи с втория етап на обновление на централната градска част. Това обяви кметът Георг Спартански, цитиран от БТА.Той е подписал договора за получаване на безвъзмездна финансова помощ по програмата "Региони в растеж". Точната стойност на проекта е 13 844 761,73 лв., а общата му продължителност е две години и половина. Очаква се ремонтът да започне през март 2017 г.Предвидена е реконструкция на Градската градина, рехабилитация на Водната каскада, обновление на пл. "Стефан Стамболов" и 20-ина улици, пешеходни мостове, изграждане на нови детски и спортни площадки. Първата част от ремонта беше завършена в началото на 2015 година и струваше 4.911 млн. лв. Скоро след това голямо наводнение нанесе сериозни щети, особено в ниските части на града, където нивото на водата по улиците достигна около метър.


description: Бъдещият 45-и държавен глава на САЩ е отговорил най-точно на принципа за подбор - да е личност, която е имала най-голямо влияние за добро или лошо върху събитията през годината.

title: Тръмп е "Личност на годината" на списание "Тайм"

maintext:
"Трудно е да се измери сътресението, което той предизвика. Този имотен барон и собственик на казина, превърнал се в риалити телевизионна звезда и провокатор, не е прекарал и ден на изборен пост, никога не е служил на никого другиго освен на себе си. Сега той съзерцава димящите руини на огромната сграда, която някога приютяваше партии, коментатори, донори, социолози - всички онези, които не прозряха идването му или не го възприемаха насериозно. Върху този краен резултат Тръмп ще управлява за добро или лошо", пише в редакционната статия.
Изданието описва диаметрално противоположния начин, по който привърженици и критици оценяват Тръмп, това, което постигна, както и това, за което вдъхновява хората. "Тайм" нарича революция случилото се и я определя като типично американска с елементи на популисткото минало, включително и на Джо Маккарти.
В момента на изборите 60% от американците го смятаха негоден за президент, но почти половината го определяха като по-способния от Клинтън да предизвика промяна. Във втората група той събра 69% от гласовете, но това е и първото му изпитание - през 2017 г. той ще трябва да изпълнява обещания и да опровергава очаквания, които се възлагаха на него.


title: ЦСКА се препъна и в "Локомотив" (Горна Оряховица)

maintext:
ЦСКА не успя да намери път към вратата на последния в класирането
Фотограф: Архив [LAP.bg]
ЦСКА направи поредната си грешна стъпка в Първа лига, след като не успя да победи "Локомотив" (Горна Оряховица) в госутването си от 18-ия кръг на шампионата.Двата тима направиха нулево равенство, а "железничарите" за пръв път през сезона играха на собствения си стадион, който досега бе в ремонт.Около 8 000 души се събраха да гледат 14-ия в класирането, който открадна ценна точка, но въпреки това запази позицията си с общ актив от 17 точки. Червените пък остават в челната тройка, но вече са на осем точки от втория "Левски" и на цели 14 от лидера "Лудогорец", който е и с мач по-малко.Домакините можеха да открият резултата още в третата минута, когато бранителите и вратарят на гостите не се ориентираха добре, но Матиас Курьор не успя да вкара в празната врата. Само четири минути по-късно Йордан Апостолов шутира силно от 15-16 метра, но за късмет на червените тя срещна тялото на намиращия се пред голлинията Рафаел Перез.Червените отговориха в 16-ата минута, когато Станислав Манолев стреля с глава след центриране от корнер, но Банков спаси. Последва бърза атака на домакините, при която Бумал бутна в гърба Симеон Мечев, който поиска дузпа, но реферът Ивайло Стоянов прецени, че такава няма.Малко след тази ситуация наставникът на ЦСКА Стамен Белчев извърши принудителна смяна - на мястото на контузения Милчо Ангелов се появи Преслав Йорданов. В 31-ата минута Никола Колев добре нахлу фронтално срещу вратата на горнооряховчани и шутира от границата на наказателното поле, но покрай лявата греда на Банков. Малко по-късно Колев отново стреля опасно след подаване на Диого Виана, но Банков изби в корнер.Пет минути след началото на втората част "Локомотив" пропусна страхотно положение, след като Апостолов стреля от 6-7 метра с глава след центриране от фаул, но Георги Китанов със сетни сили успя да избие.В 55-ата минута ЦСКА-София можеше да остане с човек по-малко след пореден фаул на Петрус Бумал, който вече имаше жълт картон, показан за грубо нарушение в края на първата част.Шест минути по-късно Диого Виана шутира силно от 15 метра, но над напречната греда. В тази ситуация бранител на домакините бутна футболиста на червените, който след изстрела падна и поиска дузпа, но Ивайло Стоянов отново не посочи бялата точка.До края двата тима се опитаха да стигнат до победата, но атаките им така и не доведоха до сериозни положения.


description: Вчера германското правителство прие драстично ограничаване на социалните помощи за чужденците от ЕС. А това засяга и българите, които искат да имигрират или вече живеят в Германия.

title: Германия драстично ограничи помощите за българи и румънци

maintext:
[DW/dpa]
Преди една година Федералният социален съд реши, че германските общини са длъжни да изплащат социални помощи на безработните граждани на държави от ЕС, пребивавали над шест месеца в Германия. Това обаче никак не се хареса на германската социална министърка Андреа Налес. Броени дни след това тя обяви, че планира закон, който да ограничи правото на получаване на социални помощи.
Помощи едва след пет години
Подозрително много българи с Харц 4
"Не може общините да се грижат неограничено за чужденци от страните-членки на ЕС, които не разполагат със средства. Ние сме длъжни да ги предпазим от подобно нещо", заяви още през декември 2015 Андреа Налес. "Общините имат така или иначе твърде много нови задачи покрай бежанците", каза още министърката.Ето, че социалната министърка вече осъществи намеренията си: в четвъртък (1.12.2016) германският парламент прие поправки в закона, според които на чужденците от ЕС, пребиваващи в Германия, ще бъде налагано петгодишно ограничение за получаване на социални помощи и т.нар. Харц 4. Това означава, че например българи и румънци, които не са работили в Германия в последно време, нито пък преди години, няма да имат право на социални помощи. Гражданите на ЕС ще имат такова едва след пет години или както казва министърката, "когато пребиваването им в Германия се е затвърдило"."Само този, който живее, работи и плаща социални осигуровки в Германия, може да разчита на тукашната социална система. Този, който никога не е работил в Германия и е зависим от помощи, трябва да подаде молба за получаване на такива в родината си", подчерта Андреа Налес при гласуването вчера. В рамките на петгодишния период гражданите на страните от ЕС ще имат право на еднократно подпомагане - максимум за един месец, за да могат да организират връщането си в родината.По данни на германското Бюро по труда, през януари 2016 общо 440.000 чужденци от ЕС са получавали социални помощи в Германия. Полските граждани представляват най-многобройната група - с 92.000 души. След тях са италианците със 72.000. А на трето и четвърто място се нареждат българите и румънците - със съответно 71.000 и 57.000 души. На пето място са гърците - с 46.000.Далеч не всички тези хора обаче са безработни. Много от тях работят, но печелят твърде малко и получават финансова подкрепа от държавата под формата на т.нар. Харц 4. Германските издания посочват, че броят на българите и румънците, които печелят твърде малко и разчитат на държавната финансова помощ, е "подозрително висок".


description: Освен на Генков старши треньорът Иван Колев няма да разчита на още двама нападатели - Тихомир Кънев и Янаки Смирнов, както и на двама от вратарите - Стефано Кунчев и Ивайло Сайков.

title: "Локомотив" (ГО) се раздели с Генков и още четирима играчи

maintext:
Генков изигра девет мача за "Локомотив в Първа лига, но не успя да отбележи нито един гол
[LAP.bg]
"Локомотив" (Горна Оряховица) се раздели с централния нападател Цветан Генков и още четирима играчи, които бяха в отбора през есенния полусезон. Договорите им са прекратени и петимата вече са свободни да си търсят нови клубове.
Освен на Генков старши треньорът Иван Колев няма да разчита на още двама нападатели - Тихомир Кънев и Янаки Смирнов, както и на вратарите Стефано Кунчев и Ивайло Сайков.